Austau VII d'Aorlhac
Austau d'Orlhac o Austau VII d'Aorlhac es un trobador qu'òm pensa nascut cap a 1225 al Castèl de Conros a Arpajon sus Cèra e que tèsta  lo 1èr de setembre de 1291 a Tolosa.

Biografia
Èra lo filh d'Austau VI d'Orlhac e de Margarida de Malamòrt, e aviá un fraire, Durand de Montal, senhor de La ròca brou.

 Lo 24 de junh de 1261, Austau e Durand son fraire, filh e eretièrs d'Austau d'Orlhac cavalièr, abandonan a Guilhèm de Montal, Guilhèm de Malamòrt e Malfre de Castelnau, gardians del testament de lor paire, la meitat dels revenguts de totas lors tèrras pendent tres ans per pagar los dreches, fraisses, amendas, deudas e almòinas deguts per la succession, l'act sagelat d'Uc, comte de Rodés, e d'Aimar, abat d'Orlhac. 
 Foguèt armat cavalièr per Saint Loís lo jorn de Pentecòsta de 1267.
 Lo 12 de setembre de 1269 obten d'Anfós, comte de Peitieus e d'Auvèrnha, de letras al senescal de Roergue per constrénher Margarida de Malamòrt, sa maire de li tornar lo Castèl de Tinièras que se n'èra apoderat.
 Lo 22 d'agost de 1270 vend a son fraire Durand de Montal per  sòls de Clarmont, tot çò que ten de l'abadiá dins las parròquias de Viescamp, Sant Estève, Sant Geron, Airens, Crandèlas, Itrac e Omps per seguir Sant Loís al moment de la Darrièra Crosada que ne tornèt rapidament. Aprèp 1274, dintra en guèrra contra lo novèl comte de Rodés qu'exigís d'el l'omenatge dirècte al vescomtat de Carlat.

Òbras
Òm a conservat d'el un sirventès fòrt polit e fòrt sevèr dins lo qual critica la leugieretat del clergat de son temps.

Nòtas e referéncias

Bibliografia
Duc de La Sala de Ròchamaura, Les troubadors cantaliens ( Los trobadors de Cantal...)

Nòtas

                                                                                                                                                                                                   
                                                                Artista de l'Edat Mejana                                                                    Òme crosat                                                                               Trobador occitan                                                                       Literatura occitana                                                                         Escrivan occitan                                                             Escrivan occitan deu sègle XIII                                                   Literatura occitana d'Auvèrnhe                                                             Escrivan auvernhat                                                                        Carladés                                                                      Personalitat de Cantal
Cultura occitana
Personalitat de Tolosa
Decès en 1291                                                                           Decès a Tolosa